钦定古今图书集成/明伦汇编/闺媛典/第170卷 > 林顺德
## 钦定古今图书集成/明伦汇编/闺媛典/第170卷 > 林顺德

按《福建通志》：“林，顺德知州林金女也。幼许孙梦弼，孙
夭死，女方随父任。一夕，梦梦弼来诀，寤告其母。亡何，
讣至，女素笄缟衣，苫块而坐，泣告父母，欲归孙父母
为治装具，附太母归，遇宿所辄哭，如奔丧仪。既至，孙
先谒宗庙及弼父母，然后望几筵而拜，悲恸几死，事
弼母终身。先是向父求剑，引以自卫，日居一室，善辨
气，凡邪正之兆，必先知之。”